I litteraturen har Payngk kun fremtrådt med en enkelt medisinsk avhandling om rosen; . Men han har også etterlatt seg en omfangsrik samling av medisinske, kosmetiske og tekniske resepeter foruten beskrivelser av fremstillingen av datidens kjemiske preparater. Her kan man finne reseptblandinger som skulle forminske virkningen av store kvantiteter spirituosa samt en akvavitt med nesten 90 forskjellige ingredienser som kunne redde mennesker fra dødskampen og fødende kvinner fra barnsnød. Andre ingredienser var menneskekranier som kunne pulveriseres og uttrekk derav blandes med perleessens, bevergjel, moskus m.m.; , skriver han. Videre kunne et preparat av pulverisert metemark og rabarber anvendes som ormemiddel for små barn. Mot epilepsi anbefaltes det såkalte , som inneholdt et ekstrakt av svaleunger blandet med bevergjel og svovelsyre med kamfer og sukker tilsatt for å forbedre smaken.